CELEX: 62015CN0314
Language: et
Date: 2015-06-26 00:00:00
Title: Kohtuasi C-314/15: 26. juunil 2015 esitatud hagi – Euroopa Komisjon versus Prantsuse Vabariik

7.9.2015   
            
            
               ET
            
            
               Euroopa Liidu Teataja
            
            
               C 294/39
            
         26. juunil 2015 esitatud hagi – Euroopa Komisjon versus Prantsuse Vabariik
   (Kohtuasi C-314/15)
   (2015/C 294/50)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: O. Beynet ja E. Manhaeve)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik ei ole taganud reovee bioloogilist puhastust või muu sellega võrdväärset puhastust 15 linnastu puhul inimekvivalendiga 10  000 kuni 15  000 tundlikeks aladeks mitteloetavatesse veekogudesse juhitava asulareovee osas, või inimekvivalendiga 2  000 kuni 10  000 magevette ja suudmealadele juhitava reovee osas, siis on Prantsuse Vabariik rikkunud nõukogu 21. mai 1991. aasta direktiivi 91/271/EMÜ asulareovee puhastamise kohta (1) artikli 4 lõigetest 1 ja 3 tulenevaid kohustusi.
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon heidab oma hagis Prantsusmaale ette, et viimane ei ole viieteistkümnes linnastus nõuetekohaselt rakendanud nõukogu 21. mai 1991. aasta direktiivi 91/271/EMÜ asulareovee puhastamise kohta.
   Direktiivi 91/271/EMÜ artikli 4 lõigete 1 ja 3 kohaselt peavad linnastutel inimekvivalendiga 10  000 kuni 15  000, mille asulareovesi juhitakse tundlikeks aladeks mitteloetavatesse veekogudesse, ja linnastutel inimekvivalendiga 2  000 kuni 10  000, mille reovesi juhitakse magevette ja suudmealadele, olema kogumissüsteemid ning neisse sisenev reovesi peab läbima bioloogilise puhastuse või muu sellega võrdväärse puhastuse hiljemalt 31. detsembriks 2005.
   
      (1)  ELT L 135, lk 40; ELT eriväljaanne 15/02, lk 26.